m'għadx għandhom fiduċja fil-management kurrenti tal-Air Malta. Dan intqal mill-ALPA (Airline Pilots Association) wara li l-Air Malta permezz ta' talba għall-ħruġ ta' mandat ta' inibizzjoni waqqfet (għal issa) l-possibilità ta' strike mill-piloti tal-Air Malta. It-theddida ta' istrike hi assoċjata mad-dewmien fil-konklużjoni ta' negozjati dwar ftehim kollettiv ġdid għax il-ftehim kollettiv il-qadim skada xi xhur ilu. Id-dritt tal-istrike hu arma qawwija u l-konsegwenzi jistgħu jkunu sostanzjali tant li bosta jsostnu li għandu jintuża biss meta jkunu ġew ippruvati bla suċċess l-alternattivi kollha biex tinstab soluzzjoni. Issa l-Air Malta hi miżgħuda bil-problemi, bosta minnhom, kif tgħid l-ALPA huma problemi li ġew ikkawżati mill-management tal-kumpanija tul is-snin. Dan dejjem sar bil-kunsens tal-Gvern tal-ġurnata li bid-Diretturi li jaħtar dejjem kellu u għad għandu kontroll assolut (s'issa) fuq dak li jsir fil-kumpanija. [Tista' per eżempju taqra dak li kien kiteb xi snin ilu Michael Mallia li kien Direttur tal-Air Malta.] Tul l-aħħar snin il-problemi tal-Air Malta, għalkemm naqsu, għadhom hemm. Għalhekk għaddejjin negozjati mal-Alitalia/Etihad Airways li dwarhom jidher li l-Unions ftit li xejn għandhom informazzjoni s'issa. X'ser jiġri mal-Alitalia/Etihad Airways ftit nista' ngħid ħlief dak li hu ovvju: li probabbilment jonqsu l-impieg mal-Air Malta. Hi pinnola morra li l-Gvern ta' Joseph Muscat bla dubju jipprova jtaffi l-effett tagħha bl-istess mod li l-Gvern ta' Gonzi mexa mat-Tarżna. Dawn huma t-toroq rejali tal-Air Malta. Azzjoni industrijali issa kull ma tagħmel tkun li tagħti tefa l-isfel lill-futur li hu diġa imċajpar. Għalkemm hu l-mument tal-prudenza, dan ma jfissirx dgħjufija. Għax f'dan il-mument is-saħħa tal-istrike ma tagħmel ġid lil ħadd. La lill-Air Malta, la lil pajjiż u l-anqas lil piloti!
L-istrike tal-piloti tal-Air Malta